Egpaar gebrand, vermoor | Maroela Media
'n Egpaar van Florida in Roodepoort is Dinsdag dood in hul motorhuis aangetref waar hulle vermoedelik grusaam vermoor is.
Lt.kol. Lungelo Dlamini, woordvoerder van die polisie, het aan Maroela Media gesê die man en vrou, onderskeidelik 71 en 73 jaar oud, is deur hul huishulp gevind.
Die huishulp het glo omstreeks 15:00 by die huis aangekom en onraad gemerk omdat dit baie stil was. Sy het die egpaar se seun gebel voordat sy na die motorhuis is waar sy die liggame aangetref het. Dlamini het gesê die egpaar se hande en voete is met draad vasgebind en daar was brandmerke op hul liggame. Dit is nie duidelik waarmee hulle gebrand is nie, het hy gesê. Daar was ook 'n plastieksak oor die vrou se kop getrek.
"Daar was nie ooglopende beserings aan hul liggame wat aandui hoe hulle doodgemaak is nie. Die polisie wag op die uitslae van 'n nadoodse ondersoek om die oorsaak van dood te bevestig," het hy gesê.
Volgens Dlamini was die huis omgekeer en wil dit voorkom asof die rowers items gesoek het om te steel, maar die polisie kan nie in dié stadium spesifieke vermiste items bevestig nie.
'n Saak van moord en huisbraak word ondersoek. Niemand is nog in verband met die voorval in hegtenis geneem nie.
Dlamini wou nie die name van die slagoffers bekendmaak nie omdat hy nie seker is of al hul naasbestaandes al van hul dood ingelig is nie.
Sterkte vir die naasbestaandes. Kan nie dink iemand kan so wreed teenoor ander mense wees nie. Bring die doodstraf terug
Is dit nie ongewoon dat 'n huishulp eers 15:00 by die werk aankom nie?
Effense rotterige aanklank…
My liewe speurders….My huishulp kom elke maandeinde om 18h00 by my huis om haar salaris/loon te kom haal. Niks vreemd aan die tyd wat enige huilhulp wat dalk geld kom haal of afdag kliniek toe is nie. Sterkte aan die naasbestaandes
Die huishulp woon moontlik in 'n buitekamer en weens die vakansiedag was sy nie aan diens nie? Ons het 8 inbrake binne 'n paar maande gehad, ons het nou geen tuinier of huishulp nie en geen inbrake meer nie. My wasseep ens. hou baie langer en ek hoef niks toe te sluit nie. Vrede.. Dink dus maar mooi voordat jy jou lewe waag om vreemdes in jou huis toe te laat. Ek is nie 'n speurder nie Miemie, maar ruik ook 'n rot.
"'n Nasie hard van aangesig, wat 'n grysaard nie ontsien en vir 'n seun geen genade het nie." So staan dit geskryf in DEUTERONÓMIUM 28:50 (1933 /1953 Vertaling) . DEUTERONÓMIUM 28 handel oor seën en vloek.